Publication: Magyar Közlöny
Issue: MK-1998-29 (Year: 1998, Number: 29)
Era: 1990-2004
Section: a 13/1998. (IV. 3.) FM rendelethez
Paragraph Index: 173

2. Engedélyezés feltételei Működési engedélyért folyamodhat minden olyan Magyarországon bejegyzett jogi személy, valamint jogi személyiséggel nem rendelkező gazdasági társaság, amely az alábbi feltételeket teljesíti: 2.1. Összeférhetetlenség Az engedélykérőnek nyilatkoznia kell a főfelügyeletnél, hogy a 3. § (3) bekezdése szerinti összeférhetetlenség nem áll fenn, továbbá mellékelnie kell a foglalkoztatandó személyek függetlenségét dokumentáló nyilatkozatot is. Ebből a célból az engedélykéréskor a 7. pont értelmében kell eljárni. A főfelügyelet felszólítására — adott esetben — további igazolásokat is be kell mutatni. 2.2. Kötelezettségvállalási nyilatkozat Az engedélykérő a főfelügyeletnél kötelezettséget vállal arra, hogy tevékenysége során betartja és betartatja a 1998/29. szám vágóállatok vágás utáni minősítésére, illetve értelemszerűen a vágósertések, a vágómarhák és a vágójuhok vágás utáni minősítésére és kereskedelmi osztályba sorolására vonatkozó külön jogszabályban foglalt előírásokat. 2.3. Készségnyilatkozat A kérelmező kinyilvánítja készségét, hogy 2.3.1. elvégzi a minősítést — mindenekelőtt — azoknál a minősítésre kötelezett vágóhidat üzemeltetőknél, amelyek a helyileg legközelebb eső szolgáltató központjához, illetve kirendeltségeihez tartoznak; 2.3.2. a szükséges személyi és tárgyi feltételeket a 6. és

Source: https://magyarkozlony.hu/hivatalos-lapok/012e182d1b338fd1ddf1c75195f2f46560d45ee8/dokumentumok/b73bc6d500b7d369cb352ba8ec1809c983b0e36d/letoltes